趙璧渝於港鐵被偷拍裙底留陰影 每次想起會自責:點解唔出聲
現年34歲的趙璧渝(Osanna)近年憑無綫劇《逆天奇案》飾演「妹頭」以及《法言人》中演當紅KOL「CoCo」成功入屋,深得網民喜愛,近日她為美容院做代言人,以多個性感造型上陣拍攝廣告,當中更大膽以低胸裝上陣,盡騷出眾身材,令一眾網民目不轉睛。
今日(15/4)趙璧渝現身尖沙咀出席無綫熱播劇集《逆天奇案2》「祝捷會」,接受《香港01》訪問時表示:「自從做咗代言人之後,美容院幫我做咗好多豐胸療程,全方位保養,我而家個胸係升咗兩個Cup,仲比之前更加有彈性,自信心都返返嚟。(之後會多啲性感示人?)其實都會,但坐公眾交通工具我諗我會披返外套。(點解?係咪曾經遇過不快嘅經歷?)其實係好耐之前,應該係喺我入行冇耐嘅時候,有一次搭港鐵,乘扶手電梯上嘅時候,突然感覺後面裙底有啲嘢,於是我轉頭望,見到有一位中年男子用手機偷拍我裙底,嗰一刻我好驚,唔知點做,因為嗰個男人仲用好惡嘅眼神望住我,仲扮到若無其事咁,我嗰吓覺得好無助,最後我係走咗。」
趙璧渝續說:「其實經過嗰件事之後,我係好驚,變咗咁多年嚟,我都唔敢出街出得咁性感,我係驚會再有呢啲事會再發生。雖然事隔咗咁多年,每次諗起呢件事都會自責,覺得自己好蠢,會怪自己點解唔出聲。而家如果俾我再遇到,我係會出聲,同埋如果見到呢啲事發生,我係會挺身而出去阻止,同埋報警處理。」